Tallinna Linnamuuseumi 85. sünnipäeva puhul kingib muuseum õpetajatele ja teistele ajaloohuvilistele erilisi museaale tutvustavad videoklipid, millega rikastada koolitunde või iseseisvaid koduseid ülesandeid. Muuseum tähistab 2022. aastat Tallinna mälu aastaga, mille moto on „Hoia. Mäleta. Jaga“.
#000001
Sünnipäev on tore põhjus vaadata üle oma varandus ja üht-teist sealt ka päevavalgele tuua. Linnamuuseumi õppedisainerite, teadurite ja koguhoidjate koostöös on valminud viis 2–5-minutilist klippi, kus tutvustatakse museaale, mis on otseselt seotud koolitundides käsitletavate teemadega. Kõik videod on varustatud ka küsimustega, et noore vaataja fookust hoida.
#000002
Näiteks räägib kanalisatsiooniluukide uurija Andres Siplane, kuidas on üks 20. sajandi algul Wiegandi tehases valatud malmist ahjuuks seotud Tallinna arengu ja tööstusliku pöördega Eestis. Praegusel ajal eriti aktuaalset propaganda teemat avab nii Nõukogude-aegsete kui ka Saksa okupatsiooni ajal kasutatud propagandaplakatite näitel linnamuuseumi arhiivkogu hoidja Lauri Frei. Kui olulised ajaloodokumendid võivad olla udused mustvalged, rongivaguni aknast salaja tehtud fotod ja mida need meile küüditamisest jutustavad, kõneleb fotomuuseumi õppedisainer Tanel Verk. Kes on mustpead ja kuidas on Tallinna kunagine nimi seotud hirvedega, tutvustab läbi põneva 450 aasta vanuse esinduskingituse linnamuuseumi kultuuriloolise kogu hoidja Ene Heimvell. Mida sai aga osta umbes 32. aastal e.Kr Rooma riigis imepisikese hõbemündi ‒ denaari eest, tutvustab Tallinna Linnamuuseumi teadur, mündi- ja relvakoguhoidja Ando Pajus.
#000003
Eriliste museaalide varasalve tuulutamisega plaanime jätkata ka järgmisel aastal. Kaane all kibelevad juba järgmised peidetud pärlid. Küll aga on muuseumi sünnipäeva tähistava Tallinna mälu aasta raames võimalik osaleda veel igasugustel eriekskursioonidel ja kontsertidel, millest saab lähemalt lugeda siit.
#000005
Õpetajate Lehel on õigus avaldada teie kirjutatud kommentaar paberväljaandes. Kommentaari pikkus ei tohi ületada 3000 tähemärki. Õpetajate Lehe kodulehe kommentaarid on modereeritavad ja avaldatakse pärast toimetamist hiljemalt kommentaari saatmisele järgneva tööpäeva hommikuks. Lehel on õigus jätta saadetud kommentaar kodulehel avaldamata. Iga kommentaari edastaja arvuti IP-aadress, sessiooni identifikaator ja kommenteerimise aeg salvestatakse andmebaasis. Õpetajate Leht ei vastuta kommentaaride sisu eest!
#000006
Tiina Vapper “Kohalikel omavalitsustel ei ole lihtne lasteaiaõpetajate palka tõsta”
#000009
Raivo Juurak “Ukraina lapsed Laagna gümnaasiumis”
#000011
Sõjamuuseumi uus püsinäitus kutsub avastama Eesti riigikaitse ajalugu
#000012
Ajaloomuuseumi mitu nägu laste ja noorte hariduses
#000013
Kogukondade kaasamisest ja artefaktidest meremuuseumi haridustöös
#000014
Kohalikel omavalitsustel ei ole lihtne lasteaiaõpetajate palka tõstaÕpetaja soovitab: Lugemisvajaduse rahuldamise kaaslasedMuukeelne laps (3): Ukraina lapsed Laagna gümnaasiumisKolonialism, kolklus ja kuldne keskteeBrüsselis avatakse Eesti noorte kunstinäitus „Põimitud“
#000015